[{"text_idx": "#000007", "text": "Mae\u2019r Ty\u0302 Cychod eiconig yn ei leoliad prydferth ar y foryd yn Nhalacharn wedi dod yn gyfystyr a\u0302 Dylan Thomas, ac i lawer, mae ymweld ag e\u2019 yn rhan bwysig o \u2018brofiad\u2019 Cymreig Dylan Thomas. Rydym yn ddyledus i\u2019w noddwr, Margaret Taylor, am y cyfle hwn, y daeth ei phriodas a\u0302\u2019r hanesydd nodedig A J P Taylor i ben mewn ysgariad ym 1950, yn bennaf oherwydd ei hymlyniad obsesiynol wrth y bardd. Sefydlwyd atgasedd hir sefydlog ei gw\u0302r tuag at Dylan lawer o flynyddoedd ynghynt, ymhell cyn i edmygedd hynod ddinistriol ei wraig ddechrau o ddifri\u2019."}, {"text_idx": "#000008", "text": "Ym 1935, pan oedd A J P yn addysgu hanes ym Mhrifysgol Manceinion, arhosodd Dylan, a oedd yn 20 oed bryd hynny, gyda\u2019r cwpl yn eu bwthyn \u2018Three Gates\u2019 yn Higher Disley, mewn pentrefan gwledig uwchben Disley, ar y rhostiroedd yn Ardal y Copaon. Roedd gan y ddau ddyn gyd-gyfaill; Norman Cameron (ysgrifennwr copi hysbysebu a bardd) a fu\u2019n fyfyriwr ym Mhrifysgol Rhydychen gydag A J P ac roedd Dylan yn ei adnabod drwy gyd-gylchoedd llenyddol."}, {"text_idx": "#000009", "text": "Roedd Norman yn gyfrwng i drefnu\u2019r ymweliad. Roedd y teulu Taylor yn aml yn westeion yng nghartref Norman yn Llundain, ac yn ei hunangofiant, \u2018A Personal History\u2019, a gyhoeddwyd ym 1983, mae A J P yn cofio\u2019i ffrind yn ysgrifennu ato i ofyn ffafr: \u2018a marvellous new poet had appeared, young and very poor; it was everyone\u2019s duty to support him; would I have him for a week or two?\u2019"}, {"text_idx": "#000010", "text": "Pan dderbyniodd y gwahoddiad, ysgrifennodd Dylan, a oedd bellach yn byw yn Llundain, at gyfaill yn Abertawe, Bert Trick: \u2018Some people have invited me to spend part of the summer with them in the hills of Derbyshire, and I think of accepting. Conditions have more to do with writing than I realised; it may seem affected, but I really do need hills around me before I can do my best with either stories or poems.\u2019"}, {"text_idx": "#000011", "text": "Argraff gyntaf A J P o Dylan pan gyrhaeddodd Three Gates oedd ei fod yn w\u0302r ifanc gwallt cyrliog nad oedd eto\u2019n chwyddedig, a edrychai fel duw Groegaidd ar raddfa fach. Fodd bynnag heuwyd hadau ei atgasedd yn fuan, gan dyfu\u2019n helaeth."}, {"text_idx": "#000012", "text": "Dywedodd yr hanesydd nad oedd Dylan o fawr ddefnydd iddo; ychydig iawn a oedd ganddynt yn gyffredin ac eithrio hoffter am gwrw. Cadwai A J P gasgen gartref, ac roedd yn rhaid iddo roi\u2019r cwrw ar ddogn i Dylan \u2013 peint amser cinio a dau beint gyda chinio nos, swm i rywun y dywedodd A J P ei fod yn yfed nifer dyddiol o bymtheg i ugain peint, gyda phob un yn cael ei yfed gyda mynegiant o drachwant anniwall. Yn ffodus i Dylan, roedd tafarn yn y pentref, The Plough Boy, a lenwai unrhyw ddiffyg."}, {"text_idx": "#000013", "text": "Mae\u2019r llun sy\u2019n cael ei baentio yn \u2018A Personal History\u2019 o fardd eithaf amhleserus, hengall, wedi\u2019i liwio mae\u2019n debyg gan gred o\u0302l dremiol A J P sef wrth briodi Margaret yr oedd ffawd wedi chwarae tro gwael arno \u2013 \u2018fate certainly played me a lousy trick\u2019. Roedd personoliaeth y dyn ifanc yn drech nag unrhyw foddhad wrth ddarparu lle i athrylith ysgrifennu: Dywedodd fod Dylan yn byw ym mhoced eraill, a bod ganddo \u2018soft wheedling voice\u2019 a oedd yn cuddio natur gybyddlyd; roedd ganddo chwerthiniad creulon, yn enwedig wrth iddo adrodd (heb unrhyw ymdeimlad o euogrwydd) straeon o ladrata arian ac eiddo o ffrindiau, na allent fforddio\u2019u colli."}, {"text_idx": "#000015", "text": "Roedd Dylan mewn gwirionedd yn gweithio ar gerddi sy\u2019n ymddangos yn ei bumed nodiadur (sy\u2019n dyddio o haf 1934 i fis Awst 1935 ac a ddaeth i sylw\u2019r cyhoedd yn 2014, canmlwyddiant ei enedigaeth). Byddant yn ymddangos ar o\u0302l hyn yn ei ail gyfrol o gerddi, \u2018Twenty-five Poems\u2019, a gyhoeddwyd ym 1936, ac a ddaeth yn un o\u2019r llyfrau barddoniaeth mwyaf llwyddiannus yn y 1930au. Dyddiwyd llinell agoriadol y gerdd \u2018They suffer the undead water where the turtle nibbles\u2019 (a gyhoeddwyd fel adran III \u2018I in my intricate image\u2019) Disley, Mai (1935) a\u2019i chyflwyno \u2018To A and M\u2019. Efallai y byddai A J P wedi teimlo\u2019n fwy rhadlon wrth Dylan pe bai\u2019r gydnabyddiaeth hon wedi dod i\u2019r golwg ar y pryd."}, {"text_idx": "#000018", "text": "This post is also available in:"}, {"text_idx": "#000019", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}]